A BIZOTTSÁG HATÁROZATA
(2004. szeptember 29.)
a TRACES-rendszert segítő logisztikai kiszolgálórendszer üzembe helyezéséről
(az értesítés a B(2004) 3584. számú dokumentummal történt)
(2004/675/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állategészségügyi kiadásokról szóló, 1990. június 26-i 90/424/EGK tanácsi rendeletre (1) és különösen annak 37. és 37a. cikkeire,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzéséről szóló, 1990. június 26-i 90/425/EGK tanácsi irányelvre (2) és különösen annak 20. cikke (3) bekezdésére,
tekintettel az állategészségügyi behozatalai eljárások számítógépesítéséről (Shift-program), és a 90/675/EGK, 91/496/EGK és 91/628/EGK irányelvek, illetve a 90/424/EGK határozat módosításáról, továbbá a 88/192/EGK határozat hatályon kívül helyezéséről szóló 1992. július 13-i 92/438/EGK tanácsi határozatra (3) és különösen annak 12. cikkére,
mivel:
(1)
A klasszikus sertéspestisre vonatkozó no 1/2000 számvevőszéki külön jelentésről (4) szóló A5-0396/2000 európai parlamenti állásfoglalás 23. pontja kéri, hogy „az állategészségügyi hatóságokat összekötő számítógépes rendszer (ANIMO) irányítása és kidolgozása teljes egészében a Bizottság felügyelete alatt történjen”.
(2)
A Traces-rendszer bevezetéséről és a 92/486/EGK határozat módosításáról szóló, 2004. március 30-i 2004/292/EK bizottsági határozat (5), előírja valamennyi tagállam részére a rendszer 2004. december 31-e előtt történő bevezetését.
(3)
2004. április 1. vagy 2004. május 1. óta tizenegy tagállam használja teljes egészében a Traces-rendszert és ezen tevékenység ellátásához elengedhetetlen egy logisztikai kiszolgálórendszer. Ennek a tevékenységnek a technikai kiszolgálására még inkább szükség lesz akkor, amikor valamennyi tagállamban, illetve a nem intézményi felhasználóknál bevezetésre kerül a rendszer.
(4)
A kiszolgálórendszert üzembe helyezésekor 15 hónapos időtartamra próbaüzem alá kell vetni, ezt követően ki kell értékelni és amennyiben szükséges, módosítani kell a rendszeren.
(5)
Az ebben a határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/24/EK határozatban meghatározott integrált számítógépes állategészségügyi rendszer „TRACES” keretében, a Bizottság a rendszer felhasználóinak segítésére 15 hónapos időtartamra üzembe helyez egy logisztikai kiszolgálórendszert.
2. cikk
Az 1. cikkben említett logisztikai kiszolgálórendszer üzembe helyezésére a Bizottság 300 000 eurót különít el.
3. cikk
Ennek a határozatnak a tagállamok a címzettjei.
Kelt Brüsszelben, 2004. szeptember 29-én.